TRC คว้างานเปลี่ยนระบบสายไฟฟ้าจาก “กฟน.” มูลค่า 2.2 พันล้านบาท
TRC คว้างานเปลี่ยนระบบสายไฟฟ้าจาก "กฟน." มูลค่า 2.2 พันล้านบาท
5 ก.พ. 2562

บริษัท ทีอาร์ซีคอนสตรัคชั่น จำกัด (มหาชน) หรือ TRC เปิดเผยว่า บริษัท สหการวศิวกร จำกัด ซึ่งเป็นบริษัทย่อยของบริษัทฯ เป็นผู้ชนะการเสนอราคาตามประกาศของการไฟฟ้านครหลวง เมื่อวันที่ 24 ธันวาคม 2561 และในวันนี้ (5 กุมภาพันธ์ 2562) ได้ลงนามในสัญญารับเหมาก่อสร้างโครงการกับการไฟฟ้านครหลวงเป็นที่เรียบร้อยแล้ว
ทั้งนี้ โครงการดังกล่าวเป็น โครงการเปลี่ยนระบบสายไฟฟ้าอากาศเป็นสายไฟฟ้าใต้ดิน โครงการรัชดาภิเษก-อโศก มูลค่างาน 2,205.42 ล้านบาท โดยมีระยะเวลาก่อสร้าง 1,260 วัน
สำหรับลักษณะโครงการคือ เปลี่ยนระบบสายไฟฟ้าอากาศเป็นสายไฟฟ้าใต้ดิน ระยะทางตามความยาวถนน ประมาณ 8.2 กิโลเมตร
โดยที่ตั้งโครงการดังกล่าวอยู่บนถนนพระราม 4 (สถานีไฟฟ้าย่อยคลองเตยถึงซอยไผ่สิงโต) ถนนรัชดาภิเษก (ถนนพระราม 4 ถึงคลองสามเสน) ถนนเพชรบุรีตัดใหม่ (ถนนทางพิเศษเฉลิมมหานคร ถึงแยกเอกมัยเหนือเพชรบุรี)